b'\n_START_ARTICLE_\nPavel Budin\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini Ven\xc4\x8deslava Budina. Osnovno \xc5\xa1olo je obiskoval v rojstnem kraju, gimnazijo v Novi Gorici in nadaljeval s \xc5\xa1tudijem prava na ljubljanski Pravni fakulteti. Po kon\xc4\x8danem \xc5\xa1tudiju se je zaposlil v pravosodju in bil leta 1990 izvoljen za sodnika Temeljnega sodi\xc5\xa1\xc4\x8da v Novi Gorici. Podobno kot brata Andrej in Peter se je tudi Pavel \xc5\xbee v mladosti zapisal petju in kulturnemu delu. Zanimanje za javne zadeve in delo za skupnost je tudi sicer uresni\xc4\x8deval na prostovolnem, \xc5\xa1portnem ter sploh javnem \xc5\xbeivljenju v rojstnem kraju in drugod. Zlasti se je trudil z organizacijo koncertnih prireditev. \xc5\xbde v gimnazijskih letih je pri\xc4\x8del z objavljanjem \xc5\xa1portnih novic v Delu in drugih \xc4\x8dasopisih. Kasneje je dopisovanje raz\xc5\xa1iril na kulturne in verske dogodke, krajevne novice, \xc5\xbeivljenjepise, nekrologe in drugo. Publicisti\xc4\x8dno je vrsto let spremljal svojega gimnazijskega profesorja in orglavca H. Berganta. Leta 1989 je dal pobudo za izdajanje mirenskega \xc5\xbeupnijskega lista Dom in rod in v njem tudi objavljal \xc4\x8dlanke. S prispevki sodeluje tudi pri Primorskem slovenskem biografskem leksikonu.'